Kgabagare ka September 1, 1993, Czech Republic e ne ya simolola go amogela Basupi ba ga Jehofa semolao. Mo ngwageng o o latelang oo morwadiarona, Jana, o ne a nyalana le Dalibor Dražan, yo e leng mogolwane wa Mokeresete. Morago ga moo, ka 1999, morwa wa rona e bong Štěpán, yo e leng motlhanka wa bodiredi o ne a nyalana le Blanka, yo e leng modiredi wa nako e tletseng. Gone jaanong rotlhe re kopanela le phuthego ya Prague. Rotlhe re tlhoafaletse nako ya fa go tla bo go na le lefatshe le lesha—mme segolobogolo ke tlhoafaletse nako ya fa go tla bo go sa tlhole go na le dikgolegelo. Bibela e bolela gore Modimo o ne wa bopa motho wa ntlha, Adame, “ka lorole loa mbu.” (Genesise 2:7) Modimo o ne wa mmaya mo Paradaiseng eleng mo tshimong ya Edene. Fa Adame a ne a ile a ikobela molao wa ga Jehofa, a ka bo a sa swa; a ka bo a santse a tshela le gompieno. Mme Modimo o ne wa bolelela Adame jaana fa a sena go tlola molao wa gagwe fela ka boomo: ‘O tla boela mo mmung, gonne o ntshitswe mo go one: gonne o lorole mme o tla boela mo loroleng.’—Genesise 3:19.